Svein Linge

Svein Linge (født 1947 i Valldal på Sunnmøre) er en norsk bonde, journalist, redaktør og forfatter.

Han har eksamen fra Volda Lærarskule i 1969, og tok grunnfag engelsk i 1972 og grunnfag historie i 1973. Linge underviste i ungdomsskolen i hjembygda og i Oslo. Han var lærer på Solbakken folkehøgskole i 1974-1975.

Han var ferievikar I NRK Ålesund i 1970, frilansjournalist for Sunnmørsposten i 1971-1975, journalist i Bondebladet 1978-1979 og informasjonssjef på Det Norske Teatret fra 1979 til 1986. Linge var redaktør i lokalavisa Storfjordnytt fra  1988 til 1992. Han arbeidet som lærer ved Valldal ungdomsskule fram til 2010. Han har senere skrevet historiske artikler i lokalavisa, i Sunnmørsposten og i Åndalsnes Avis. 

Han hadde vervet som formann i BUL Oslo fra 1984 til 1986. 

Han flyttet tilbake til hjembygda og overtok farsgården i 1986, og drev økologisk drift med sau og frukt. Han satt som leder av Norddal kulturstyre i 1988 - 1992, og var medlem av Norddal kommunestyre fra 1992 til 2012, og Norddal formannskap fra 1996 – 2004.

Biografien om Martin Linge er hans debut som bokforfatter.

Bibliografi 
 Mennesket og krigshelten Martin Linge, Kolon forlag (2019) ISBN 9788230020067

Referanser

 Norske redaktører
Fødselsdato ikke oppgitt